CELEX: 32020R1485
Language: hu
Date: 2020-10-12 00:00:00
Title: A Tanács (EU) 2020/1485 rendelete (2020. október 12.) az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról szóló (EU) 2019/2236 rendelet módosításáról

16.10.2020   
               
               
                  HU
               
               
                  Az Európai Unió Hivatalos Lapja
               
               
                  L 343/3
               
            
         A TANÁCS (EU) 2020/1485 RENDELETE
         (2020. október 12.)
         az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról szóló (EU) 2019/2236 rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az (EU) 2019/2236 tanácsi rendelet (1) a 2020. évre meghatározza egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeket.
                  
               
                     (2)
                  
                  
                     A tengerfenéken élő állományoknak a Földközi-tenger nyugati térségében folytatott halászatára vonatkozó többéves tervet (a továbbiakban: a terv) az (EU) 2019/1022 európai parlamenti és tanácsi rendelet (2) hozta létre. Az említett rendelet értelmében az érintett állományok tekintetében a halászati lehetőségeket úgy kell meghatározni, hogy a halászati mortalitás mértéke fokozatosan, egyre növekvő jelleggel, lehetőség szerint 2020-ig, de legkésőbb 2025. január 1-jéig maximális fenntartható hozamot (MFH) eredményezzen.
                  
               
                     (3)
                  
                  
                     Az (EU) 2019/1022 alapján a halászati lehetőségeket legnagyobb megengedett halászati erőkifejtésben kell kifejezni, és az említett rendeletben megállapított halászati erőkifejtési rendszerrel összhangban kell meghatározni. Az egyes tagállamoknak az egyes halászati erőkifejtési csoportokra vagy földrajzi alterületekre vonatkozó referenciaértéket a 2015. január 1. és 2017. december 31. közötti halászati napok számában kifejezett átlagos halászati erőkifejtésként kellett volna kiszámítaniuk, kizárólag az említett időszakban aktív hajók figyelembevételével. A tagállamok flottaszegmensenként és halászati napokban adták meg az erőkifejtés referenciaértékére vonatkozó adataikat.
                  
               
                     (4)
                  
                  
                     Az halászati erőkifejtés-csökkentésre szolgáló referenciaérték becslésének folyamata során Spanyolország hibát állapított meg a halászati napoknak a part menti halászat és a mélytengeri halászat közötti, egy napot meghaladó időtartamú utak esetében történő elkülönítésére alkalmazott technikai számításban.
                  
               
                     (5)
                  
                  
                     Következésképpen módosítani szükséges Spanyolország halászati napokban mért legnagyobb megengedett halászati erőkifejtésre vonatkozó referenciaértékének kiszámítását. A számítás ilyen módosítása nem érinti Spanyolország tekintetében a halászati napok teljes számát, valamint a tervet végrehajtó többi tagállamra sincs hatással. Ilyen módosításra azonban szükség van azért, hogy elkerülhető legyen az eltérés Spanyolország halászati erőkifejtéséről szóló jelentése és az (EU) 2019/2236 rendeletben meghatározott halászati erőkifejtés mennyisége között.
                  
               
                     (6)
                  
                  
                     Az (EU) 2019/2236 rendeletet ezért ennek megfelelően módosítani kell.
                  
               
                     (7)
                  
                  
                     A sürgősségre tekintettel e rendeletnek a kihirdetését követően azonnal hatályba kell lépnie. Az (EU) 2019/2236 rendeletet 2020. január 1-jétől kell alkalmazni. E rendeletet is az említett időponttól kezdve kell alkalmazni. Az ilyen visszamenőleges alkalmazás nem sérti a jogbiztonságnak és a jogos érdekek védelmének az elvét, mivel az érintett halászati erőkifejtési csoportok tekintetében a halászati lehetőségek még nincsenek kimerítve,
                  
               ELFOGADTA EZT A RENDELETET:
         
            1. cikk
            Az (EU) 2019/2236 rendelet módosítása
            Az (EU) 2019/2236 rendelet I. mellékletének a) szakasza helyébe a következő szöveg lép:
            
                        „a)
                     
                     
                        Alborán-tenger, Baleár-szigetek, Észak-Spanyolország és Oroszlán-öböl (GFCM 1, 2, 5, 6 és 7 jelű földrajzi alterületek)
                        
                                    Állománycsoport
                                 
                                 
                                    Teljes hajóhossz
                                 
                                 
                                    Spanyol-ország
                                 
                                 
                                    Francia-ország
                                 
                                 
                                    Olasz-ország
                                 
                                 
                                    Halászati erőkifejtési csoport kódja
                                 
                              
                                    Bajuszos vörösmárna (GFCM 1, 5, 6 és 7); Szürke tőkehal (GFCM 1, 5, 6 és 7); Piros ostorgarnéla (GFCM 1, 5 és 6); Norvég homár (GFCM 5 és 6).
                                 
                                 
                                    < 12 m
                                 
                                 
                                    2 260 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR1
                                 
                              
                                    ≥ 12 m és < 18 m
                                 
                                 
                                    24 284 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR2
                                 
                              
                                    ≥ 18 m és < 24 m
                                 
                                 
                                    45 563 
                                 
                                 
                                    5 144 
                                 
                                 
                                    0
                                 
                                 
                                    EFF1/MED1_TR3
                                 
                              
                                    ≥ 24 m
                                 
                                 
                                    16 047 
                                 
                                 
                                    6 258 
                                 
                                 
                                    0
                                 
                                 
                                    EFF1/MED1_TR4
                                 
                              
                                    Vörös ostorgarnéla (GFCM 1, 5, 6 és 7).
                                 
                                 
                                    < 12 m
                                 
                                 
                                    0
                                 
                                 
                                    0
                                 
                                 
                                    0
                                 
                                 
                                    EFF2/MED1_TR1
                                 
                              
                                    ≥ 12 m és < 18 m
                                 
                                 
                                    1 139 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR2
                                 
                              
                                    ≥ 18 m és < 24 m
                                 
                                 
                                    11 535 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR3
                                 
                              
                                    ≥ 24 m
                                 
                                 
                                    9 260 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR4”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2020. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2020. október 12-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (EU) 2019/2236 rendelete (2019. december 16.) egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról (HL L 336., 2019.12.30., 14. o.).
         
            (2)  Az Európai Parlament és a Tanács (EU) 2019/1022 rendelete (2019. június 20.) a tengerfenéken élő állományoknak a Földközi-tenger nyugati térségében folytatott halászatára vonatkozó többéves terv létrehozásáról és az 508/2014/EU rendelet módosításáról (HL L 172., 2019.6.26., 1. o.).